Na osnovi članka 5. i u svezi članaka 22.-29. Odluke o uređenju prometa na području Općine Bol ("Službeni glasnik" Općine Bol broj 9/17) i članka 31. Statuta Općine Bol ("Službeni glasnik" Općine Bol broj 3/21, 4/22) Općinsko vijeće Općine Bol, na 2/2024 sjednici održanoj dana . travnja 2024. godine, donijelo je

ODLUKU

o izmjenama i dopunama Odluke o općim uvjetima organizacije

i naplate parkiranja na javnim parkiralištima Općine Bol

Članak 1.

Točka 2. članka 5. Odluke o općim uvjetima organizacije i naplate parkiranja na javnim parkiralištima Općine Bol („Službeni glasnik“ Općine Bol br. 4/2023) mijenja se i glasi:

2. Parkiralište na Velom mostu:

Na ovom parkiralištu je dozvoljeno zadržavanje maksimalno 15 minuta, bez naplate.

Visina naknade za parkiranje na parkiralištu na Velom mostu za putnička vozila, kombi i teretna vozila do 1,5 tona nosivosti, te motocikla i njegove prikolice, za koje je dozvoljeno parkiranje na javnim parkiralištima iznosi 10,00 eura po satu korištenja.

Naknada za parkiranje vozila na parkiralištu na Velom mostu plaća se svakog dana u kalendarskom razdoblju od 15. lipnja do 15.rujna.

U ostalom razdoblju u godini naknada za parkiranje se ne naplaćuje.

Na parkiralištu na Velom mostu ne može se zakupiti parkirališno mjesto.

Članak 2.

Ova odluka stupa na snagu osmoga dana od dana objave u "Službenom glasniku" Općine Bol.

Predsjednica vijeća:

Nataša Paleka Jakšić